Title: Opis
Course: Skupnost Svetovalcev VIZ > Section: Usposabljanje svetovalcev

V uvodnem delu bo predstavljen projekt Digitrajni učitelj, njegova vsebinska izhodišča in vizija. Govora bo o  DigiTrajnem VIZ prihodnosti in DigiTrajni transformaciji ustanove,  vlogi in delovanje Svetovalca VIZ ter strokovni funkciji digitrajnosti. Beseda bo tekla tudi o pripravi digitrajne strategije in  oblikovanju učeče se skupnosti.

V nadaljevanju bodo predstavljeni različni vidiki digitalizacije v vzgoji in izobraževanju, vključno s sodobnimi tehnologijami, e-izobraževanji in uporaba digitalnih orodij za optimalizacijo delovanja VIZ. Predstavljeni bodo primeri dobrih praks, vzorcev dokumentacije, spletna učilnica.

Za bolj učinkovito komuniciranje svetovalcev bodo predstavljena splošna komunikacijska načela za poslovni uspeh, pogoji za učinkovito komuniciranje,  sodelovalno pisno in ustno komuniciranje, nekatera pravila pisnega komuniciranja in netiketa.

V zaključnem delu bodo podana konkretna navodila za nadaljevanje dela in pripravo na prvi obisk VIZ-a.

Srečanje v živo je namenjeno predstavitvi zadolžitev svetovalcev.

Cilj srečanja v živo je:

- seznaniti udeležence z informacijami, potrebnimi za opravljanje naloge svetovalca VIZ,

- opolnomočiti udeležence, da znajo skupaj z vodstvom in digitrajnim timom analizirati stanje digitalizacije na šoli in na osnovi analize pomagati pripraviti digitrajni načrt šole z vključenimi usposabljanji iz projekta, storitvami, ki jih nudi Arnes (upravljanje infrastrukture, programske storitve) in drugi deležniki v šolstvu,
- seznaniti udeležence s primeri vzorčnih dokumentov, z vzorčnimi anketami in s spletno učilnico,
- seznaniti udeležence z značilnostmi uspešnega komuniciranja in njegovim vplivom na delovanje VIZ, kot tudi za sodelovanje z vodstvom in razvojnimi timi VIZ,
- opolnomočiti udeležence s pravili in priporočili na področju komunikacijskih veščin za uspešno ustno in pisno komuniciranje,
- seznaniti udeležence s protokolom prvega obiska ter po protokolu naredijo terminski načrt prvega obiska na prvem zavodu.

Trajanje: 6 ur